open-index/open-wikipedia-markdown huggingface dataset:
অবলোহিত উত্তাপক

থাম্ব|একটি গৃহস্থালি বৈদ্যুতিক ইনফ্রারেড হিটার

**অবলোহিত উত্তাপ** বা **তাপ বাতি** বিদ্যুৎ-চুম্বকীয় বিকিরণের মাধ্যমে নিম্ন তাপমাত্রা থেকে উচ্চতাপমাত্রায় শক্তি স্থানান্তর করে। এটির তাপমাত্রা নির্ভর করে নির্গত আলোর উপর। অবলোহিত বিকিরণের তরঙ্গদৈর্ঘ্যের সর্বোচ্চ সীমা ৭৮০ ন্যানোমিটার থেকে ১ মিলিমিটার পর্যন্ত। একে ইংরেজিতে "ইনফ্রারেড হিটার" বা "হিট ল্যাম্প" বলা হয়।

## তথ্যসূত্র

বিষয়শ্রেণী:উত্তাপন
হানাহ উলী

**হানাহ উলী** (১৬২২-১৬৭৫) হচ্ছেন একজন ইংরেজ লেখিকা যিনি গৃহকর্মী প্রেরণের ব্যবস্থাপনার উপর তার প্রথম দিকের বই সমূহ প্রকাশ করতেন। তিনি সম্ভবত প্রথম ব্যক্তি যিনি এসবের মাধ্যমে অর্থ উপার্জন করতেন।

## কাজ
* ১৬৬১ – *দ্য লেডিস ডিরেক্টরী*
* ১৬৬৪ – *দ্য কুকিজ গাইড*
* ১৬৭০ – *[[The Queen-Like closeted|দ্য কুইন লাইক ক্লোজেটেড]]*;
* ১৬৭২ – *দ্য লেডিস ডিলাইট*
* ১৬৭৪ – *অ্যা সাপ্লিমেন্ট টু দ্য কুইন লাইক ক্লোজেটেড" * অথবা, *অ্যা লিটল অব এভ্রিথিং*

তার বইয়ের উপর ভিত্তি করে *দ্য জেন্টলসওম্যান কোম্পানিয়ন* (ভদ্রমহিলার সঙ্গী) নামে একটি অননুমোদিত কাজ ১৬৭৩ সালে প্রকাশিত হয়।
১৬৭৫ সালে *দ্য একমপ্লিশড লেডিস ডিলাইট* এবং *দ্য কমপ্লিট সার্ভেন্ট মেইড* নামে ১৬৮৫ সালে একইরকম দুইটি অননুমোদিত কাজ প্রকাশিত হয়। এই কাজগুলো বারংবার পুনমুদ্রিত হয়েছে। অলির কাজ নিয়ে খুব বেশি আলোচনা পাওয়া যায় না এবং তার লেখার উপর বিশেষজ্ঞদের গবেষণাকৃত কাজের সংখ্যা খুবই সীমিত। বেশিরভাগ একাডেমিকের মতামতের ভিত্তিতে এটা অনুমান করা হয়েছে যে ওলির প্রাথমিক লক্ষ্য ছিল এটা জানা পুরুষরা ঐতিহ্যগতভাবে বাজারে যে রাজত্ব করছে সেখানে তার অবস্থান কেমন এবং তার লক্ষ্য ছিল নারীর শিক্ষা নিয়ে কথা বলা।
## তথ্যসূত্র

বিষয়শ্রেণী:১৬২২-এ জন্ম
বিষয়শ্রেণী:১৬৭৫-এ মৃত্যু
বিষয়শ্রেণী:ইংরেজ খাদ্য বিষয়ক লেখিকা
বিষয়শ্রেণী:ইংরেজ অ-কল্পকাহিনী লেখিকা
বিষয়শ্রেণী:খাদ্য বিষয়ক লেখিকা
বিষয়শ্রেণী:১৭শ শতাব্দীর ইংরেজ লেখক
ইব্রাহিম সাবের

**ইব্রাহিম সাবের** (১৯৪৫ - ১৯ জুন ২০১৯) ছিলেন একজন বাংলাদেশি হকি খেলোয়াড় ও বাংলাদেশ পুরুষ জাতীয় ফিল্ড হকি দলের সাবেক অধিনায়ক। ক্রীড়ায় বিশেষ অবদানের স্বীকৃতিস্বরুপ ১৯৯৭ সালে তিনি জাতীয় ক্রীড়া পুরস্কার লাভ করেন।

## শিক্ষাজীবন
১৯৫৭ সালে ইব্রাহিম সারগোদার পিএএফ পাবলিক স্কুলে ভর্তি হন। সেখানে তিনি চার বছর লেখাপড়া করেন। এরপর তিনি ঢাকায় ফিরে এসে নটর ডেম কলেজে ভর্তি হন এবং সেখান থেকে উচ্চমাধ্যমিক শিক্ষা সম্পন্ন করেন। পরবর্তীতে তিনি ঢাকা বিশ্ববিদ্যালয়ে অধ্যয়ন করেন।

## খেলোয়াড় জীবন
ইব্রাহিম সাবের ১৯৭০-এর দশকে পাকিস্তান জাতীয় হকি দলের সদস্য ছিলেন। ১৯৭১ সালে তিনি বার্সেলোনা বিশ্বকাপে পাকিস্তান জাতীয় হকি দলের সদস্য ছিলেন। বাংলাদেশ স্বাধীনতা লাভের পর তিনি বাংলাদেশ জাতীয় হকি দলে অন্তর্ভুক্ত হন। ১৯৭৯ সালের এশিয়া গেমসে তিনি বাংলাদেশ দলের অধিনায়ক ছিলেন।

হকি ছাড়াও ইব্রাহিম ফুটবল, ক্রিকেট ও বাস্কেটবলেও নিয়মিত ছিলেন। তিনি ঢাকা আবাহনী লিমিটেডের হয়ে খেলেছেন।

## ব্যক্তিগত জীবন
ইব্রাহিম সাবের ২০১৯ সালের ১৯ জুন ঢাকার ধানমন্ডির নিজ বাসভবনে বার্ধক্যজনিত কারণে ৭৪ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশী পুরুষ ফিল্ড হকি খেলোয়াড়
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
বিশ্রবা

**বিশ্রবা** (বা স্থানভেদে বিশ্বশ্রবা) ছিলেন ঋষি পুলস্ত্যের পুত্র এবং প্রজাপতি ব্রহ্মার পৌত্র৷ হিন্দু ধর্মগ্রন্থ রামায়ণে উল্লিখিত বিশ্রবা ঋষি ছিলেন মুনিদের মধ্যে অতি গুরুত্বপূর্ণ৷ তার তপস্যা তাকে বিশেষ ক্ষমতার অধিকারী করে তোলে ও অন্যান্য বিদ্বজ্জন এবং পণ্ডিত মুনি-ঋষিদের মধ্যে উল্লেখযোগ্য স্থান করে দেয়৷ ভরদ্বাজ মুনি তার প্রতি সন্তুষ্ট হয়ে তাকে তার স্ত্রীস্বরূপ নিজকন্যা দেববর্ণিনীকে অর্পণ করেন৷ বিশ্রবার ঔরসে ও দেববর্ণিনীর গর্ভে কুবের নামক এক পুত্রসন্তান জন্মলাভ করে৷ তিনিই ছিলেন স্বর্ণলঙ্কার আসল রাজা এবং দেবসম্পত্তি ও ধনৈশ্বর্যের দেবতা৷

ঋষি বিশ্রবার বুদ্ধিমত্তা, বৈদিক জ্ঞান ও যোগবলের কথা বহুদূর রাক্ষসদের রাজা সুমালীর কানে পৌঁছায় এবং তিনি তার পত্নী কেতুমতির সাথে পরামর্শ করেন৷ তারা উভয়ই পরাক্রমশালী রাজা ও ঋষিগণের সংস্পর্শে ও তাদের সাথে সম্পর্ক করে নিজেদের শক্তিবৃদ্ধির কথা চিন্তা করেন৷ তারা তাদের কন্যা নিকষাকে বিশ্রবার পত্নীহিসাবে প্রতিষ্ঠিত করে মুনিদের দিব্য সংস্পর্শে আসার ও তাদের সাথে সম্পর্কযুক্ত হওয়ার পরিকল্পনা করেন৷ নিকষা মায়াবলে সুদর্শনা এবং সুসজ্জিত হয়ে বিশ্রবার সামনে এলে তিনি তার রূপে মোহিত হয়ে তাকে বিবাহ করতে রাজি হন৷ ক্রমে তাদের চার সন্তান জন্ম নেয়৷ তাদের জ্যেষ্ঠপুত্র রাবণ বিশ্রবার জ্যেষ্ঠপুত্র কুবেরকে তার সাম্রাজ্য স্বর্ণলঙ্কা থেকে উৎখাত করে ও তার রাজ্য দখল করে৷ রাবণ চরিত্রটি হিন্দু ধর্মগ্রন্থ রামায়ণের খলনায়কও বটে৷

রাবণ ছাড়াও বিশ্রবা ও নিকষার কুম্ভকর্ণ ও বিভীষণ নামে দুই পুত্র সন্তান এবং শূর্পণখা নামে এক কন্যা সন্তান ছিলো৷ রাবণ তার জ্যেষ্ঠভ্রাতা কুবেরের প্রতি বিরূপ মনোভাব পোষণ করায় বিশ্রবা তার রাক্ষসকুলজাত স্ত্রী ও তার পরিবার ছেড়ে ছেলে তার প্রথম পত্নী দেববর্ণিনীর কাছে চলে আসেন৷

তার অপর দুই পত্নীর উল্লেখ ও পাওয়া যায়, তারা হলেন পুষ্পোৎকটা এবং রাকা৷ পুষ্পোৎকটার চারপুত্র তথা মহোদর, প্রহস্ত, মহাপাংশু ও খর এবং এক কন্যা কুম্ভিণাশী৷ আর রাকার তিনপুত্র ত্রিশিরা, দূষণ, বিদ্যুৎ জিহ্বা এবং এক কন্যা অসলিকা৷

মহাভারত অনুসারে, বিশ্রবার সাথে তার জ্যেষ্ঠপুত্র কুবেরের সাথে মনোমালিন্য হলে কুবের পিতাকে তিন রাক্ষসী দান করে সন্তুষ্ট করতে চান৷ বিশ্রবা তাদের সকলেরই গর্ভাধান করলে পুষ্পোৎকটা রাবণ ও কুম্ভকর্ণের জন্ম দেয়, মালিনী বিভীষণে জন্ম দেয় এবং রাকা জন্ম দেয় শূর্পণখা ও খর-কে৷

## তথ্যসূত্র

বিষয়শ্রেণী:রামায়ণের ঋষি
বিষয়শ্রেণী:ঋষি
বিষয়শ্রেণী:রামায়ণের চরিত্র
কৈকেশী

ভারতীয় মহাকাব্য রামায়ণে বর্ণিত **কৈকেশী** ছিলেন একজন রাক্ষসী৷ তিনি রাবণের মা ছিলেন৷

## তথ্যসূত্র

বিষয়শ্রেণী:রামায়ণের চরিত্র
ক্রেতাকেন্দ্রিকীকরণ

থাম্ব|নবাগত হোমপেজ কাস্টমাইজেশন ওয়্যারফ্রেম
উৎপাদন ব্যবস্থাপনাতে সুনির্দিষ্ট ক্রেতার (ব্যক্তি, দল বা প্রতিষ্ঠান) জন্য উপযোগী করে অর্থাৎ ক্রেতার পছন্দ, রুচি, প্রয়োজন, চাহিদা, ক্রয়ক্ষমতা বা ফরমায়েশ অনুযায়ী পণ্য বা সেবা উৎপাদন, সরবরাহ ও বণ্টন করা এবং পণ্য বাজারজাতকরণ কর্মকাণ্ড পরিচালনা করার প্রক্রিয়াকে **ক্রেতাকেন্দ্রিকীকরণ** বা **ক্রেতাকেন্দ্রিকতা** (ইংরেজিতে Customization বা Personalization) বলে। বাস্তবপক্ষে সাধারণত ক্রেতার জন্য অদ্বিতীয় এরকম একটি পণ্য বা সেবা উৎপাদন করা অত্যন্ত সময়সাপেক্ষ ও ব্যয়বহুল, তাই বেশিরভাগ উৎপাদক কিছু মান  বা আদর্শ বৈশিষ্ট্যবিশিষ্ট দ্রব্য বা সেবা তৈরি করে, যেগুলির কিছু কিছু বৈশিষ্ট্য বদলানোর সুযোগ থাকে; এছাড়া কিছু অতিরিক্ত সুবিধা যোগ করার পছন্দও ক্রেতাকে প্রদান করা হয়।

ক্রেতাকেন্দ্রিকীকরণ প্রক্রিয়াতে প্রতিটি ক্রেতার চাহিদা ভালভাবে নির্ধারণ করা হয় এবং তা পূরণের জন্য পণ্য ও সেবা উৎপাদন করা হয়। বর্তমানের তীব্র প্রতিযোগিতার যুগে, তথ্য ও টেলিযোগাযোগ প্রযুক্তি ব্যবস্থার উন্নয়নের সাথে সাথে উৎপাদক প্রতিষ্ঠানগুলি তাদের উৎপাদন ব্যবস্থা নমনীয় করেছে। এর উদ্দেশ্য প্রতিযোগিতায় নিজের পণ্যকে আলাদা করা, ক্রেতার সন্তুষ্টি বৃদ্ধি করা ও মার্কার মূল্যবৃদ্ধি।

ইন্টারনেটে সামাজিক গণমাধ্যমের যুগে এসে ব্যক্তিবিশেষকে লক্ষ্য করে ক্রেতাকেন্দ্রিকীকরণ একটি আধুনিক ব্যবসায় মডেলে পরিণত হয়েছে। গুগল ও ফেসবুকের মতো ব্যবসা প্রতিষ্ঠানগুলি ক্রেতাকেন্দ্রিক বিজ্ঞাপনের সুবিধা প্রদান করে তাদের সিংহভাগ আয় উপার্জন করে। ক্রেতার ব্যক্তিগত পছন্দ-অপছন্দ-ই এখন এক ধরনের পণ্যে পরিণত হয়েছে।

## তথ্যসূত্র

বিষয়শ্রেণী:উৎপাদন ও প্রস্তুতকরণ
বিষয়শ্রেণী:মানুষ-কম্পিউটার মিথষ্ক্রিয়া
বিষয়শ্রেণী:তথ্য প্রত্যানয়ন কৌশল
শারমীন জোহা শশী

**শারমীন জোহা শশী**  বাংলাদেশের একজন মডেল ও চলচ্চিত্র অভিনেত্রী। বাংলা চলচ্চিত্রে অভিনয়ের মাধ্যমে তিনি অভিনয় জীবন শুরু করেন। হাজার বছর ধরে চলচ্চিত্র অভিনয় করে তিনি ২০০৫ সালে শ্রেষ্ঠ অভিনেত্রী হিসেবে মেরিল প্রথম আলো পুরস্কার বিজয়ী হন। চলচ্চিত্র ছাড়াও তিনি বেশ কিছু টিভি নাটকে অভিনয় করেছেন।

## প্রাথমিক ও শিক্ষা জীবন
শশীর পিতামহের বাড়ি ঢাকা জেলার সাভারে। তার পিতা শামসুজ্জোহা বাবলু ও মা হোসনে আরা বেগমের চাকরির কারণে তার শৈশবকাল ও স্কুলজীবন কেটেছে  রংপুরের নানার বাড়িতে। রংপুরের টিচার্স ট্রেনিং কলেজ এলাকায় বাচ্চু বাবলুর বাড়ির মেয়ে শশী।  শশী স্টামফোর্ড ইউনিভার্সিটি থেকে আইন বিষয়ে স্নাতক ও এলএলএম সম্পন্ন করেন।

## কর্মজীবন
শশী পরিচালক কোহিনূর আক্তার সুচন্দা পরিচালিত হাজার বছর ধরে চলচ্চিত্রে টুনী চরিত্রে অভিনয়ের মাধ্যমে চলচ্চিত্র অঙ্গনে পরিচিতি পান। চলচ্চিত্র শিল্পে আসার পূর্বে নাচ শিখেন এবং স্কুল জীবনে ৭ম শ্রেণিতে থাকাবস্থায় আয়শা মঙ্গল নামে একটি নাটকে শিশু চরিত্রে অভিনয় করেন।  নাটকটির পরিচালক ছিলেন মোস্তফা সরওয়ার ফারুকী। নাটকে তিনি অভিনেত্রী বন্যা মির্জার মেয়ের চরিত্রে অভিনয় করেন। ২০১৩ সালে শফিকুল ইসলাম পরিচালিত ‘সোয়াচান পাখি’ ছবির কাজ শুরু করেন।  বিজ্ঞাপনের মডেল হিসেবে  ২০১৫ সালে কাজ শুরু করেন। অক্টোবর ২০১৬ তারিখে বিজ্ঞাপনের মডেল হন। ২০১৭ সালে ডিটারজেন্ট পাউডারের বিজ্ঞাপনে মডেল হিসেবে কাজ করেন। ২০০৭ সালে মুক্তিপ্রাপ্ত  বীরশ্রেষ্ঠ ক্যাপ্টেন মতিউর রহমানের জীবনী ও আত্মত্যাগের কাহিনী নিয়ে চলচ্চিত্র অস্তিত্বে আমার দেশ মুক্তিযুদ্ধ ভিত্তিক চলচ্চিত্রে মিলি রহমান নামে এতে অভিনয় করেন। শশী কয়েকটি টিভি নাটকে অভনয় করেন। এরমধ্যে রয়েছে অনেক কার্তিক একটি অগ্রাহয়ণ, ‘গাড়িয়াল ভাই’  ‘নেকলেস’, ‘শেষ পাতা’ ‘ঘুরে দাঁড়াবার স্বপ্ন’।

## চলচ্চিত্রের তালিকা

## পুরস্কার ও মনোনয়ন
;মেরিল-প্রথম আলো পুরস্কার

;আরটিভি স্টার অ্যাওয়ার্ড

## আরো পড়ুন
* বাংলাদেশী অভিনেত্রীদের তালিকা

## তথ্যসূত্র

## বহিঃসংযোগ
*
*

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:রংপুর জেলার ব্যক্তি
বিষয়শ্রেণী:মেরিল-প্রথম আলো পুরস্কার বিজয়ী
ওক পার্ক, ইলিনয়

থাম্ব|ডান|লেক স্ট্রিটের পার্শ্ববর্তী লেক থিয়েটার ও দোকান।

**ওক পার্ক** হল ইলিনয় অঙ্গরাজ্যের শিকাগো শহরের পশ্চিম দিকের একটি গ্রাম। ২০১০ সালের মার্কিন যুক্তরাষ্ট্রের আদমশুমারি অনুসারে জনসংখ্যার দিক থেকে এটি ইলিনয়ের ২৯তম বৃহত্তম পৌরসভা। ২০১০ সালের আদমশুমারি অনুসারে এই গ্রামের জনসংখ্যার প্রায় ৫১,৮৭৮ জন।

ওক পার্কে বসতি স্থাপন শুরু হয় ১৮৩০-এর দশক থেকে এবং উনবিংশ শতাব্দীর শেষভাগে ও বিংশ শতাব্দীর শুরুর দিকে তা দ্রুত বাড়তে থাকে। ১৯০২ সালে সিসেরো ভেঙ্গে এটি একীভূত হয়। শিকাগোর অন্য গ্রামগুলোর সাথে রেলগাড়ি ও অন্যান্য গাড়ি দিয়ে যোগাযোগ স্থাপনের মাধ্যমে উন্নয়ন ত্বরান্বিত হয়। স্থপতি ফ্র্যাংক লয়েড রাইট ও তার স্ত্রী ১৮৮৯ সালে এখানে বসবাস শুরু করেন। ১৯৪০ সালে এই গ্রামের জনসংখ্যা সর্বোচ্চ পর্যায়ে চলে যায়, তখন জনসংখ্যা ছিল ৬৬,০১৫ জন। ১৯৬০-এর দশকে ওক পার্ক বিভিন্ন জাতিসত্তার মিশ্রণের ফলে সমস্যা দেখা দিলে গ্রামটিকে পুনঃআলাদাকরণ না করে একীভূত করার কৌশল গ্রহণ করা হয়।

## দর্শনীয় স্থান
* ফ্র্যাংক লয়েড রাইটের বাড়ি ও স্টুডিও এবং তার ইউনিটি টেম্পল
* আর্নেস্ট হেমিংওয়ের বাড়ি ও জাদুঘর
* এডগার রাইস বরাসের বাড়ি
* ওক পার্ক কনজারভেটরি
* ওক পার্ক-রিভার ফরেস্ট মিউজিয়াম
* চেনি ম্যানসন
* ঐতিহাসিক সেওয়ার্ড গুন্ডারসন জেলা
* ওক পার্ক অ্যান্ড রিভার ফরেস্ট হাই স্কুল
* ফেনউইক হাই স্কুল

## উল্লেখযোগ্য ব্যক্তিবর্গ
* আর্নেস্ট হেমিংওয়ে - লেখক ও সাংবাদিক।
* জন জি. অ্যাভিল্ডসেন - চলচ্চিত্র পরিচালক, প্রযোজক ও চিত্রনাট্যকার।
* ফ্র্যাংক লয়েড রাইট - স্থপতি ও লেখক।
* বেটি হোয়াইট - অভিনেত্রী।
* লেস্টার হেমিংওয়ে - লেখক।

## তথ্যসূত্র

## বহিঃসংযোগ

* ওক পার্ক গ্রামের দাপ্তরিক ওয়েবসাইট
* ভিজিট ওক পার্ক – ওক পার্ক ও ওয়েস্টার্ন কুক কাউন্টি ইলিনয়ের দাপ্তরিক পর্যটন ওয়েবসাইট
* ওক পার্ক – রিভার ফরেস্ট চেম্বার অব কমার্স
* ওক পার্ক গণগ্রন্থাগার
* অ্যারাউন্ড ওক পার্ক (কমিউনিটি ব্লগ)


বিষয়শ্রেণী:ইলিনয়ের গ্রাম
বিষয়শ্রেণী:১৯০২-এ প্রতিষ্ঠিত জনবসতিপূর্ণ স্থান
বিষয়শ্রেণী:ইলিনয়ে ১৯০২-এ প্রতিষ্ঠিত
কেচাম, আইডাহো

**কেচাম** হল  মার্কিন যুক্তরাষ্ট্রএ  আইডাহো অঙ্গরাজ্যের কেন্দ্রে অবস্থিত ব্লেইন কাউন্টির একটি শহর। ২০১০ সালের মার্কিন যুক্তরাষ্ট্রের আদমশুমারি অনুসারে এর জনসংখ্যা ২,৬৮৯, যা ২০০০ সালে ছিল ৩,০০৩। উড রিভার ভ্যালিতে অবস্থিত কেচাম সান ভ্যালির সংলগ্ন স্থানে অবস্থিত এবং স্কিইঙের জন্য বিশ্ববিখ্যাত বল্ড পর্বতের সানুদেশের উপত্যকায় অবস্থিত। শহরটি মাছ ধরা, হাইকিং, ট্রেইল রাইডিং, টেনিস, শপিং, শিল্পকর্মের চিত্রশালা ও আরও বিভিন্ন উপলক্ষ্যে পর্যটকদের জন্য আকর্ষণীয় স্থান। কেচারের জন্য প্রতিষ্ঠিত বিমানবন্দর ফ্রিডম্যান মেমোরিয়াল এয়ারপোর্ট প্রায় ১৫ মাইল (২৪ কিমি) দূরে হেইলিতে অবস্থিত।

## দর্শনীয় স্থান
* সটুথ বোটানিক্যাল গার্ডেন
* কেচাম সান ভ্যালি হিস্টোরিক্যাল সোসাইটি হেরিটেজ অ্যান্ড স্কি মিউজিয়াম
* সটুথ ন্যাশনাল রিক্রিয়েশন এরিয়া
* সান ভ্যালির বল্ড পর্বত

## বিশেষ ঘটনাবলি
* ট্রেইলিং অব দ্য শিপ
* রাইড সান ভ্যালি বাইক উৎসব
* সান ভ্যালি জ্যাজ উৎসব
* সান ভ্যালি সামার সিম্ফনি
* ওয়াগন ডেজ
* সান ভ্যালি চলচ্চিত্র উৎসব
* টেডএক্সসানভ্যালি

## তথ্যসূত্র

## বহিঃসংযোগ

* কেচাম শহরের দাপ্তরিক ওয়েবসাইট
* সান ভ্যালি/কেচাম চেম্বার অ্যান্ড ভিজিটর্স ব্যুরো
* কেচাম সান ভ্যালি হিস্টোরিক সোসাইটি হেরিটেজ অ্যান্ড স্কি মিউজিয়াম

বিষয়শ্রেণী:আইডাহোর ব্লেইন কাউন্টির শহর
বিষয়শ্রেণী:আইডাহোর শহর
বিষয়শ্রেণী:১৮৮০-এ প্রতিষ্ঠিত জনবসতিপূর্ণ স্থান
বিষয়শ্রেণী:আইডাহোতে ১৮৮০-এ প্রতিষ্ঠিত
কি ওয়েস্ট

**কি ওয়েস্ট** () হল উত্তর আমেরিকা মহাদেশের ফ্লোরিডা প্রণালীতে অবস্থিত একটি দ্বীপ ও শহর। শহরটি মার্কিন যুক্তরাষ্ট্রের দীর্ঘতম উত্তর দক্ষিণে বিস্তৃত সড়ক রুট ১-এর সর্বদক্ষিণ প্রান্তে অবস্থিত। কি ওয়েস্ট হল সন্নিহিত মার্কিন যুক্তরাষ্ট্রের সর্ব দক্ষিণের শহর এবং ফ্লোরিডা প্রবেশদ্বার সংলগ্ন সর্ব পশ্চিমের দ্বীপ। দ্বীপটি দৈর্ঘ্যে প্রায় ৪ মাইল (৬.৪ কিমি) ও প্রস্থে প্রায় ১ মাইল (১.৬ কিমি) এবং মোট ৪.২ বর্গ মাইল (১১ কিমি২) আয়তন-বিশিষ্ট। শহরটির মূল সড়ক ডুভাল স্ট্রিট ১.১ মাইল (১.৮ কিমি) দীর্ঘ। কি ওয়েস্ট কিউবা থেকে তাদের নিকটবর্তী অবস্থান থেকে প্রায় ৯৫ মাইল (১৫৩ কিমি) উত্তরে অবস্থিত।

## ভূগোল
দ্বীপটি দৈর্ঘ্যে প্রায় ৪ মাইল (৬.৪ কিমি) ও প্রস্থে প্রায় ১ মাইল (১.৬ কিমি) এবং মোট ৪.২ বর্গ মাইল (১১ কিমি২) আয়তন-বিশিষ্ট।

### উল্লেখযোগ্য স্থান
* ওল্ড টাউন
* কাসা মারিনা
* মার্কিন যুক্তরাষ্ট্রের সর্বদক্ষিণের বিন্দু

### উল্লেখযোগ্য বসতবাড়ি
* হ্যারি এস. ট্রুম্যানের লিটল হোয়াইট হাউজ
* আর্নেস্ট হেমিংওয়ের বাড়ি
* টেনেসি উইলিয়ামসের বাড়ি

## তথ্যসূত্র

## বহিঃসংযোগ

* Nautical Chart of Key West 

বিষয়শ্রেণী:কি ওয়েস্ট, ফ্লোরিডা
বিষয়শ্রেণী:ফ্লোরিডার দ্বীপ
বিষয়শ্রেণী:ফ্লোরিডার শহর
বিষয়শ্রেণী:ফ্লোরিডার সৈকত
বিষয়শ্রেণী:ফ্লোরিডার সমুদ্র সৈকত
নারায়ণগঞ্জ শুকতারা সংসদ

**নারায়ণগঞ্জ শুকতারা যুব সংসদ স্পোর্টিং ক্লাব** ১৯৭৪ সালে প্রতিষ্ঠিত বাংলাদেশের একটি ফুটবল ক্লাব। ক্লাবটি নারায়ণগঞ্জ সিটি কর্পোরেশনের ইসদাইর মহল্লায় ওসমানী পৌর স্টেডিয়ামের পাশে অবস্থিত। ক্লাবটি নারায়ণগঞ্জ জেলার অন্যতম বড় ক্লাব এবং জেলা ক্রীড়াঙ্গনের প্রতিষ্ঠিত শক্তি। পেশাদার ফুটবল লিগে নারায়ণগঞ্জ থেকে খেলা প্রথম ও একমাত্র ক্লাব। সর্বশেষ ২০০৮ সাল সহ বেশ কয়েকবার নারারণগঞ্জ ফুটবল লিগের শিরোপা জিতে ক্লাবটি।

## অঙ্গ সংগঠন
এই ক্লাবটির বেশ কয়েকটি অঙ্গ সংগঠন বা অধীনস্থ ক্লাব রয়েছে। এই অধীনস্থ ক্লাব গুলি হচ্ছে-

# ১৯৭৮ সালে প্রতিষ্ঠিত শুকতারা জুনিয়র ক্রীড়া চক্র
# ১৯৭৮ সালে প্রতিষ্ঠিত মাজেদ বাবুল স্মৃতি একাদশ,  এবং
#১৯৭৯ সালে প্রতিষ্ঠিত শাহীন স্পোর্টিং ক্লাব।

## প্রশিক্ষণ কেন্দ্র
২০০৬ সালে ক্লাবটি যুব ও কিশোর ফুটবলার তৈরির জন্য **দি নিউ জেনারেশন শুকতারা ট্রেনিং সেন্টার** চালু করে।

## পেশাদার লিগে অংশ গ্রহণের ইতিহাস
২০০৯ সালে বাংলাদেশ ফুটবল ফেডারেশন(বাফুফে) ঢাকার বাইরের জেলা ফুটবল লিগ চ্যাম্পিয়নদের নিয়ে বসুন্ধরা ক্লাব কাপ চ্যাম্পিয়নশিপ আয়োজন করে। ঐ প্রতিযোগিতায় শুকতারা ক্লাব শিরোপা জিতে। ফলশ্রুতি অনুযায়ী বাফুফে ক্লাবটিকে ২০০৯-১০ মৌসুমে প্রথম বারের মত পেশাদার ফুটবল দল হিসেবে বাংলাদেশ প্রিমিয়ার লিগ(বিপিএল)-এ অংশগ্রহণের সুযোগ দেয়। ১৩ দলের আসরে ক্লাবটি ২০টি ম্যাচের মধ্যে ৪ ম্যাচে জয় পায় এবং ১২তম হয়ে নিচের স্তরের লিগে অবনমিত হয়। আর্থিক দুর্বলতার কারণে দ্বিতীয় স্তরের পেশাদার লিগে ক্লাবটি অদ্যাবধি অংশগ্রহণ করেনি।

## স্বাগতিক মাঠ
ওসমানী পৌর স্টেডিয়াম এই ক্লাবের হোম ভেন্যু হিসেবে ব্যবহৃত হয়। এই ভেন্যুতে ক্লাবটি স্বাগতিক হিসেবে বাংলাদেশ পেশাদার ফুটবল লিগের তৃতীয় মৌসুমে- **'সিটিসেল বাংলাদেশ লিগ ২০০৯-২০১০**' এ ১২টি ম্যাচ খেলে।

## প্রতিদ্বন্দ্বী ক্লাব
নারায়ণগঞ্জ মহসিন ক্লাব, শুকতারার প্রধান প্রতিদ্বন্দ্বী ক্লাব হিসেবে বিবেচিত হয়। মহসিন ক্লাবের সঙ্গে শুকতারার ফুটবল ম্যাচ থাকলে গ্যালারিতে দুই দলের সমর্থকদের মধ্যে মারামারি হওয়ার নজির রয়েছে।।

## অর্জন
**বসুন্ধরা ক্লাব কাপ চ্যাম্পিয়নশিপ**

* বিজয়ীঃ ২০০৯

**নারায়ণগঞ্জ প্রথম বিভাগ ফুটবল লিগ**

* বিজয়ীঃ২০০৮
## তথ্যসূত্র


বিষয়শ্রেণী:বাংলাদেশের ফুটবল ক্লাব
বিষয়শ্রেণী:নারায়ণগঞ্জ জেলা
বিষয়শ্রেণী:নারায়ণগঞ্জে ক্রীড়া
বাংলাদেশ পুলিশ ফুটবল ক্লাব

**বাংলাদেশ পুলিশ ফুটবল ক্লাব (বাংলাদেশ পুলিশ অ্যাথলেটিক ক্লাব** নামেও পরিচিত**)** ১৯৭২ সালে প্রতিষ্ঠিত বাংলাদেশের একটি পেশাদার ফুটবল দল। ক্লাবটি ঢাকায় অবস্থিত ও বাংলাদেশ পুলিশের অর্থায়ন ও মালিকানায় পরিচালিত। দলটি ১৯৯৮ সালে সিনিয়র ডিভিশন ফুটবল লিগে খেলে। ২০১৩ সালে দ্বিতীয় বিভাগের চ্যাম্পিয়ন হয়। ২০১৫ সালে ক্লাবটির পেশাদার ফুটবল ক্লাব হিসেবে বাংলাদেশ চ্যাম্পিয়নশিপ লিগে অভিষেক হয়। ২০১৮-১৯ মৌসুমে দলটি বাংলাদেশ চ্যাম্পিয়নশিপ লিগের শিরোপা জিতে প্রথমবারের মত বাংলাদেশের পেশাদার ফুটবল লিগের সর্বোচ্চ স্তর বাংলাদেশ প্রিমিয়ার লিগে উন্নীত হয়। ২০১৯-২০ মৌসুম হতে দলটি প্রিমিয়ার লিগে খেলছে।

## পেশাদার লিগ ইতিহাস

### বাংলাদেশ চ্যাম্পিয়নশিপ লিগ (২০১৫-২০১৯)

### বাংলাদেশ প্রিমিয়ার লিগ(২০২০- বর্তমান)
বাংলাদেশ প্রিমিয়ার লিগের ২০১৯-২০২০ আসরে খেলার জন্য দলটি সাইপ্রাসের ফুটবল কোচ নিকোলাস ভিটরোভিচকে নিয়োগ দেয়। ভিটরোভিচের অধীনে দলটি  ২০১৯-২০ মৌসুমের ফেডারেশন কাপ ফুটবল প্রতিযোগিতায় সেমি ফাইনালে পৌঁছায় যা দলটির ইতিহাসে ফেডারেশন কাপে সর্বোচ্চ ফল। ২০১৯-২০ প্রিমিয়ার লিগ করোনাভাইরাস মহামারির কারণে পরিত্যক্ত হওয়ার আগে, দলটি ১৩ দলের মধ্যে ৯ম স্থানে ছিল। ২০২১ মৌসুমের জন্য দলটি পাকির আলিকে কোচ হিসেবে নিয়োগ দেয়। তবে পাকির আলির অধীনে তেমন কোনো সাফল্য ধরা দেয়নি। ২০২১ এর আগস্টে পাকির আলির প্রস্থানের পর তার স্থলে নিয়োগপ্রাপ্ত হন রোমানিয়ান কোচ অ্যারিস্টিকা চিওবা।২০২১–২২ মৌসুমে দলটি বাংলাদেশ প্রিমিয়ার লিগ এ ৮ম হয়। ২০২১–২২ ফেডারেশন কাপের গ্রুপ পর্ব থেকে বিদায় নিলেও স্বাধীনতা কাপের সেমি ফাইনালে উঠতে সমর্থ হয়। তবে সেমি ফাইনালে অতিরিক্ত সময়ের গোলে বসুন্ধরা কিংসের কাছে হেরে ফাইনালের স্বপ্ন অধরাই থেকে যায়।

## স্বাগতিক মাঠ
দলটি অনুশীলনের জন্য তাদের বিভিন্ন পুলিশ লাইনের মাঠ ব্যবহার করে থাকে। তবে বাংলাদেশের অধিকাংশ পেশাদার দলের মতই তাদের নিজস্ব স্টেডিয়াম নেই। প্রিমিয়ার লিগে উত্তরণের পর দলটি বঙ্গবন্ধু জাতীয় স্টেডিয়ামকে তাদের স্বাগতিক ভেন্যু হিসেবে বেছে নিয়েছে। ২০২২ সাল থেকে রাজশাহীর মুক্তিযুদ্ধ স্মৃতি স্টেডিয়ামকে তাদের স্বাগতিক মাঠ হিসেবে ব্যবহার করছে।

## বর্তমান দল

## বর্তমান প্রশিক্ষক বৃন্দ

## পরিচালনা পর্ষদ

## জয়ের রেকর্ড

## মৌসুম প্রতি রেকর্ড

## অর্জন
বাংলাদেশ পুলিশ ক্লাবের অর্জন সমূহ নিম্নরূপ-

## পৃষ্ঠপোষক
কিট এবং শার্ট স্পনসরগুলির রেকর্ড নিম্নরূপঃ 

## বিতর্কিত ঘটনা
২৪ মে ২০১৯ তারিখে, ফেনী সকার ক্লাবের সাথে খেলার সময় জোরপূর্বক মাঠে প্রবেশ করে একজন পুলিশ কনস্টেবল বাফুফের ম্যানেজার জাবের বিন আনসারীর সঙ্গে হাতাহাতি করে। পরে বঙ্গবন্ধু জাতীয় স্টেডিয়ামে পুরস্কার বিতরণী অনুষ্ঠান শেষ হওয়ার পর, পুলিশ এফসি'র আরো চারজন খেলোয়াড় ঐ পুলিশ কনস্টেবলের সাথে মারামারিতে যোগ দেন। বাফুফে এই চারজন খেলোয়াড়কে নিষিদ্ধ করে বিভিন্ন মেয়াদে দণ্ডিত করে। বাফুফে পুলিশ এফসিকে ৫ লাখ টাকা জরিমানা করে এবং ঐ পুলিশ কনস্টেবলকে দেশব্যাপী বাফুফে পরিচালিত খেলার সময় স্টেডিয়ামে প্রবেশে নিষিদ্ধ করা হয়।

## তথ্যসূত্র

## বহিঃসংযোগ

# প্রাতিষ্ঠানিক তথ্য বাতায়ন
# মাইকুজুতে বাংলাদেশ পুলিশ এফসি 

বিষয়শ্রেণী:বাংলাদেশের ফুটবল ক্লাব
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বাংলাদেশ পুলিশ ফুটবল ক্লাব
বিষয়শ্রেণী:বাংলাদেশ পুলিশ
ক্রস ফায়ার (চলচ্চিত্র)

***ক্রস ফায়ার***  হচ্ছে ১৯৩৩ সালে আমেরিকান প্রাক-কোড পশ্চিমা চলচ্চিত্র। প্রখ্যাত অভিনেতা টম কেনি এ চলচ্চিত্রে অভিনয় করেছেন। ব্যবসা সফল এ চলচ্চিত্রটি ২৬ হাজার ডলার মুনাফা করেছে।

## তথ্যসূত্র

## বহিঃসংযোগ

* ''ক্রস ফায়ার'' http://www.tcm.com/tcmdb/title/13443/Cross-Fire/ টিসিএমডিবি এ 
*  https://www.imdb.com/title/tt0023921/ আইএমডিবি এ

বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:১৯৩৩-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
বৈদ্যবাটি রেলওয়ে স্টেশন

**বৈদ্যবাটি রেলওয়ে স্টেশন** হল  হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি বৈদ্যবাটি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২৪ কি.মি. দূরে স্টেশনটি অবস্থিত।

## ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 

## বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। 

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
মাই নেম ইজ সুলতান

***মাই নেম ইজ সুলতান*** (বাংলা: আমার নাম সুলতান) হচ্ছে ২০১২ সালে মুক্তিপ্রাপ্ত একটি বাংলাদেশী রাজনৈতিক-মারপিট চলচ্চিত্র। চলচ্চিত্রটি পরিচালনা করেছেন এফ আই মানিক ও প্রযোজনা করেছে বনলতা বাণীচিত্র। এতে প্রধান ভূমিকায় অভিনয় করেছেন শাকিব খান, সাহারা ও মিশা সওদাগর। এছাড়াও আহমেদ শরীফ, প্রবীর মিত্র, রেহানা জলি, শিবা শানু ও ডনসহ প্রমূখ অন্যান্য ভূমিকায় অভিনয় করেছেন। মাই নেম ইজ সুলতান ২০১২ সালে ২০ আগস্ট মুক্তি পায়।

## কাহিনি

## অভিনয়
* শাকিব খান - আবির/সুলতান
* সাহারা - কাজল
* মিশা সওদাগর - মির্জা আবির
* আহমেদ শরীফ - আসাদ চৌধুরী, কাজলের বাবা
* রীনা খান - কাজলের ফুফু
* প্রবীর মিত্র - আবিরের বাবা
* রেহানা জলি - আবিরের মা
* শিবা শানু - ইসমাইল
* ডন - সাজ্জাদ
* ইলিয়াস কোবরা
* গাঙ্গুয়া - পুলিশ কর্মকর্তা
* চিকন আলী - আবিরের বন্ধু
* শামীম আহমেদ
* কাজী হায়াৎ - একজন ডাক্তার (বিশেষ উপস্থিতি)

## সঙ্গীত

## তথ্যসূত্র

## বহিঃসংযোগ

* 

বিষয়শ্রেণী:২০১২-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:এফ আই মানিক পরিচালিত চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০১০-এর দশকের বাংলাদেশী চলচ্চিত্র
রে লিসনার

**রে লিসনার** (১০ জানুয়ারি, ১৯০৩ - ২৮ এপ্রিল, ১৯৪৪) হলেন একজন আমেরিকান চলচ্চিত্র নির্মাতা। যিনি নীরব যুগের শেষের দিকে সাউন্ড চলচ্চিত্রের শুরুতে কাজ করেছিলেন। তিনি হার্বার্ট ব্রেইন, চার্লস ভিদর, জর্জ আর্চেনবাড এবং অটো ব্রোয়ারের মতো পরিচালকদের সাথে সহকারী-পরিচালক হিসেবে কাজ করেন। এস পরিচালকদের সান্নিধ্যে তার পুরো কর্মজীবন সহকারী পরিচালক হিসাবে কাটিয়েছেন।

## জীবন ও কর্ম
**লিসনার** ১৯০৩ সালে নিউইয়র্ক শহরে জন্মগ্রহণ করেন, ১৯২৬ নীরব ক্লাসিক দ্য গ্রেট গ্যাটসবি চলচ্চিত্রের মাধ্যমে তিনি তার কর্মজীবন শুরু করেন, এর আগে তিনি চলচ্চিত্র নির্মাণে হার্বার্ট ব্রেইনের সহকারী ছিলেন।  তিনি বারেনের সাথে অন্যান্য পরিচালকের তুলনায় কিছুটা বেশি কাজ করেন, ১২টি  চলচ্চিত্রে তার সাথে সহযোগিতা করেন। লিসনারের অন্য কয়েকটি উল্লেখযোগ্য চলচ্চিত্র ছিল: ১৯২৬ সালে  ভিউ গেস্ট (আবার বেনননের সাথে); রাইফিং ডাউন টু রিও, প্রথম ছবি দ্য আংজার রজার্স এবং ফ্রেড অষ্টায়ার ; এবং দ্য গে ডিভোর্সি, আবার Asসaire এবং রজার্স সঙ্গে। 

১৯৪৪ সালে ৪১ বছর বয়সে লিসনার মারা যান। 

### চলচ্চিত্রের তালিকা
( এএফআই এর ডাটাবেসের ভিত্তিতে )  

## তথ্যসূত্র

## বহিংসংযোগ

*     
* 

বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:১৯৪৪-এ মৃত্যু
বিষয়শ্রেণী:১৯০৩-এ জন্ম
জুন ২০১৯

**জুন ২০১৯**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ১ জুন ২০১৯ ([[শনিবার]])
* ২০১৯ সালের উয়েফা চ্যাম্পিয়নস লীগ ফাইনালে টটেনহ্যাম হটস্পারকে ২-০ গোলে  হারিয়ে উয়েফা চ্যাম্পিয়নস লীগ শিরোপা লাভ করে লিভারপুল ফুটবল ক্লাব।

## মৃত্যু
### ২ জুন ২০১৯ ([[রবিবার]])
* একুশে পদক ও বাংলা একাডেমী সাহিত্য পুরস্কার বিজয়ী বাংলাদেশী নাট্যকার, অভিনেতা ও ভাষাসৈনিক মমতাজউদদীন আহমদ মৃত্যুবরণ করেন।

### ১০ জুন ২০১৯ ([[সোমবার]])
* পদ্মশ্রী, পদ্মভূষণ  জ্ঞানপীঠ পুরস্কার বিজয়ী ভারতীয় ভাষাবিজ্ঞানী, লেখক, চলচ্চিত্র পরিচালক, অভিনয়শিল্পী, অনুবাদক, চিত্রনাট্যকার গিরিশ কারণাড মৃত্যুবরণ করেন।

## তথ্যসূত্র

বিষয়শ্রেণী:জুন
বিষয়শ্রেণী:২০১৯
অট্টো ব্রোয়ার

**অটো ব্রোয়ার** (২ ডিসেম্বর ১৮৯০  – ২৫ জানুয়ারি, ১৯৪৬) একজন আমেরিকান চলচ্চিত্র পরিচালক ছিলেন। তিনি ১৯২৮ এবং ১৯৪৬ এর মধ্যে ৪৫ টি চলচ্চিত্র পরিচালনা করেন। তিনি মিশিগানের গ্র্যান্ড র‌্যাপিডসে এবং হৃদরোগে আক্রান্ত হয়ে ক্যালিফোর্নিয়ায় মারা যান।

## চলচ্চিত্রের তালিকা

* *[[On the High Seas]]* (1922) (actor)
* *[[Avalanche (1928 film)|Avalanche]]* (1928)
* *[[Sunset Pass (1929 film)|Sunset Pass]]* (1929)
* *[[Stairs of Sand]]* (1929)
* *[[The Light of Western Stars (1930 film)|The Light of Western Stars]]* (1930)
* *[[Paramount on Parade]]* (1930) co-director with ten other Paramount directors
* *[[The Border Legion (1930 film)|The Border Legion]]* (1930)
* *[[The Santa Fe Trail (1930 film)|The Santa Fe Trail]]* (1930)
* *[[Clearing the Range]]* (1931)
* *[[Pleasure (1931 film)|Pleasure]]* (1931)
* *[[Hard Hombre]]* (1931)
* *[[Law of the Sea (film)|Law of the Sea]]* (1931)
* *[[Fighting Caravans]]* (1931)
* *[[The Local Bad Man]]* (1932)
* *[[Spirit of the West (film)|Spirit of the West]]* (1932)
* *[[Fighting for Justice]]* (1932)
* *[[Gold (1932 film)|Gold]]* (1932)
* *[[The Devil Horse]]* (1932)
* *[[Scarlet River]]* (1933)
* *[[Cross Fire (film)|Cross Fire]]* (1933)
* *[[Headline Shooter]]* (1933)
* *[[Straightaway (film)|Straightaway]]* (1933)
* *[[Speed Wings]]* (1934)
* *[[I Can't Escape]]* (1934)
* *[[Mystery Mountain (serial)|Mystery Mountain]]* (1934)
* *[[The Phantom Empire]]* (1935)
* *[[The Outlaw Deputy]]* (1935)
* *[[Sins of Man]]* (1936)
* *[[Postal Inspector]]* (1936)
* *[[Speed to Burn]]* (1938)
* *[[Road Demon]]* (1939)
* *[[Winner Take All (1939 film)|Winner Take All]]* (1939)
* *[[Stanley and Livingstone]]* (1939) (safari)
* *[[Stop, Look and Love]]* (1939)
* *[[Too Busy to Work (1939 film)|Too Busy to Work]]* (1939)
* *[[Men with Steel Faces]]* (archive footage) (1940)
* *[[On Their Own]]* (1940)
* *[[Girl from Avenue A]]* (1940)
* *[[The Gay Caballero (1940 film)|The Gay Caballero]]* (1940)
* *[[Youth Will Be Served]]* (1940)
* *[[Sex Hygiene]]* (1942)
* *[[Little Tokyo, U.S.A.]]* (1942)
* *[[Dixie Dugan (1943 film)|Dixie Dugan]]* (1943)
* *[[Behind Green Lights]]* (1946)
* *[[Duel in the Sun (film)|Duel in the Sun]]* (1946) (uncredited)

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৪৬-এ মৃত্যু
বিষয়শ্রেণী:১৮৯০-এ জন্ম
বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:অপর্যালোচিত অনুবাদসহ পাতা
ক্রসফায়ার (চলচ্চিত্র)

***ক্রসফায়ার***  হচ্ছে ১৯৪৭ সালে নির্মিত এক ধরনের  নোয়া চলচ্চিত্র ও নাটক যা  বিইহুদি-বিদ্বেষী থিম নিয়ে তৈরি করা হয়েছিলো। সে বছরই *[[জেন্টলম্যান এর চুক্তি|জেন্টলম্যানের চুক্তির জন্য]]*  সেরা শ্রেষ্ঠ চলচ্চিত্র বিভাগে একাডেমি পুরস্কার  অর্জন করে।  ছবিটি নির্মাণ করেছেন এডওয়ার্ড ড্যামট্রিক । তিনি ছবিটি পরিচালন করেন।  এবং চিত্রনাট্যকার  রিচার্ড ব্রুকস ১৯৪৫ উপন্যাস *দ্য ব্রিক ফক্সহোলের* উপর ভিত্তি ছবিটি তৈরি হয়েছে।  রবার্ট মিচাম, রবার্ট ইয়ং, রবার্ট রায়ান এবং গ্লোরিয়া গ্রেহেম এই চলচ্চিত্র অভিনেতা।  এ চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার রবার্ট রয়ান। এছাড়া এ চলচ্চিত্রে অভিনয় করে গ্লোরিয়া গ্রেহেম পাঁচটি অ্যাকাডেমি পুরস্কার মনোনয়ন পেয়েছেন। সেরা ছবি হিসেবে এটি প্রথম বি মুভি তে মনোনয়ন পায় ।

## অভিনয়

* ক্যাপ্টেন হিসাবে রবার্ট ইয়াং । ফিনলে 
* রবার্ট মিচাম সিজ্ট। পিটার কিলি 
* মন্টগোমেরি হিসাবে রবার্ট রায়ান 
* গিনির ট্রেমাইন হিসাবে গ্লোরিয়া গ্রহেম 
* জনাব ট্রেমিন হিসাবে পল কেলি 
* জোসেফ স্যামুয়েলসের মতো স্যাম লেভেন 
* মেরি মিচেল হিসাবে জ্যাকলিন হোয়াইট 
* ফ্লয়েড ব owers হিসাবে স্টিভ Brodie 
* সিপিএল হিসাবে জর্জ কুপার। আর্থার মিচেল 
* বিল উইলিয়ামস হিসাবে রিচার্ড বেনেডিক্ট 
* ডিক হিসাবে টম কিন, গোয়েন্দা (রিচার্ড পাওয়ার হিসাবে) 
* লেয়ারের মতো উইলিয়াম ফিপস 
* হ্যারি হিসাবে লেক্স বার্কার 
* মিস লুইস হিসাবে মার্লো ডুইয়ার 
* কেনিথ ম্যাকডোনাল্ড মেজর হিসাবে

## প্রযোজনা

## প্রিমিয়ার এবং মার্কিন সামরিক  নোট
মার্কিন সেনা শুধুমাত্র মার্কিন যুক্তরাষ্ট্রের বাইরের এ ফিল্ম দেখিয়েছে। মার্কিন নৌবাহিনী সব সময়ে ফিল্ম প্রদর্শন করবে না।

## রিসেপশন

### পুরস্কার
**বিজয়ী**

* কান ফিল্ম ফেস্টিভাল : অ্যাওয়ার্ড, বেস্ট সোশ্যাল ফিল্ম ( *প্রিক্স ডু মিলিলুর ফিল্ম সোশ্যাল* ); 1947 
* এডগার অ্যালান পো অ্যাওয়ার্ডস : এডগার; বেস্ট মোশন পিকচার, জন প্যাকসটন (চিত্রনাট্যকার), রিচার্ড ব্রুকস (লেখক), ডোরে শারি (প্রযোজক), অ্যাড্রিয়ান স্কট (সহযোগী প্রযোজক) এবং এডওয়ার্ড ডমিট্রিঙ্ক (পরিচালক); 1948

**মনোনয়ন, ২০ তম [[একাডেমী|একাডেমী অ্যাওয়ার্ডস]]**

* সেরা ছবি - অ্যাড্রিয়ান স্কট, প্রযোজক 
* সেরা পরিচালক - এডওয়ার্ড ড্যামিতিক 
* সেরা সহায়ক অভিনেতা - রবার্ট রায়ান 
* সেরা সহায়ক অভিনেত্রী - গ্লোরিয়া গ্রাহেম 
* সেরা লেখা, অ্যাডাপটেড স্ক্রিনপ্লে - জন প্যাকসটন

**অন্যান্য মনোনয়ন**

* ব্রিটিশ একাডেমী অফ ফিল্ম অ্যান্ড টেলিভিশন আর্টস : BAFTA ফিল্ম অ্যাওয়ার্ড, কোনও উৎস থেকে সেরা চলচ্চিত্র, মার্কিন যুক্তরাষ্ট্র; 1949

## তথ্যসূত্র

## বহিঃসংযোগ

*    
*     
*    
*    
* ''গোলাগুলিবিনিময়'' http://www.dvdtalk.com/dvdsavant/s1659cros.html গ্লেন এরিকসন দ্বারা ডিভিডি সাভান্টের পর্যালোচনা 
* 

বিষয়শ্রেণী:আরকেও পিকচার্সের চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:পুলিশ গোয়েন্দা চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:এদ্‌গার পুরস্কার বিজয়ী
বিষয়শ্রেণী:গোয়েন্দা চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:১৯৪৭-এর চলচ্চিত্র
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পাল্ম দর বিজয়ী
বিষয়শ্রেণী:মার্কিন পুলিশ গোয়েন্দা চলচ্চিত্র
বিষয়শ্রেণী:মার্কিন অপরাধ নাট্য চলচ্চিত্র
বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র
বিষয়শ্রেণী:মার্কিন গোয়েন্দা চলচ্চিত্র
বিষয়শ্রেণী:১৯৪০-এর দশকের ইংরেজি ভাষার চলচ্চিত্র
বিষয়শ্রেণী:নোয়ার চলচ্চিত্র
বিষয়শ্রেণী:১৯৪০-এর দশকের মার্কিন চলচ্চিত্র
আনওয়ারুল মোমেন

**আনওয়ারুল মোমেন** বাংলাদেশ সেনাবাহিনীর একজন দুই তারকা মেজর জেনারেল ছিলেন।

## কর্মজীবন
মেজর জেনারেল আনওয়ারুল মোমেন বাংলাদেশ মিলিটারি একাডেমি থেকে ১৯৮৫ সালে ১২তম বিএমএ দীর্ঘ মেয়াদী কোর্স পাস করেন। পূর্বে একটি যৌথ ব্রিগেড কমান্ডার ছিলেন। তিনি সেনাবাহিনীর সদর দফতরের সাবেক সামরিক সচিব ছিলেন। তিনি সিলেটের জালালাবাদ ক্যান্টনমেন্টের ১৭তম পদাতিক ডিভিশনের জিওসি। ২৫ মার্চ ২০১৭ তারিখে সিলেটের শিবাবাড়িতে জঙ্গি আস্তানা 'আতিয়া মহলে' সেনাবাহিনীর প্যারা কমান্ডো অভিযান 'অপারেশন টোয়াইলাইটে' তিনি পরিচালনা করেন। সিলেটের এরিয়া কমান্ডার ছিলেন তিনি। এছাড়াও তিনি কমান্ড্যান্ট, বাংলাদেশ মিলিটারি একাডেমী এবং সর্বশেষ সিনিয়র ডিরেক্টরিং স্টাফ, ন্যাশনাল ডিফেন্স কলেজে দায়িত্ব পালন করে অবসর গ্রহণ করেন।

## তথ্যসূত্র

## বহিঃসংযোগ

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী
বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
বিষয়শ্রেণী:বাংলাদেশী জেনারেল
বিষয়শ্রেণী:রয়্যাল কলেজ অব ডিফেন্স স্টাডিজের স্নাতক
গোলাম কাদের

মেজর জেনারেল (অব.) **গোলাম কাদের** ফখরুদ্দীন আহমেদের নেতৃত্বাধীন এক এগারোর তত্ত্বাবধায়ক সরকারের সময় তিনি গৃহায়ন ও গণপূর্ত এবং যোগাযোগ মন্ত্রণালয় বিষয়ক উপদেষ্টা হিসেবে দায়িত্ব পালন করেছিলেন। বাংলাদেশ সেনাবাহিনীর একজন অবসরপ্রাপ্ত দুই তারকা পদক প্রাপ্ত কর্মকর্তা। (মেজর জেনারেল) 

## কর্মজীবন
গোলাম কাদের জাতীয় নিরাপত্তা গোয়েন্দা সংস্থার (এনএসআই) সাবেক মহাপরিচালক। মেজর জেনারেল পদে বাংলাদেশ সেনাবাহিনী থেকে অবসর গ্রহণ করেন। ৯ জানুয়ারী ২০০৮ সালে ফখরুদ্দীন আহমেদের নেতৃত্বাধীন তত্ত্বাবধায়ক সরকারের উপদেষ্টা নিযুক্ত হন।  তিনি যোগাযোগ মন্ত্রণালয়ের দায়িত্বে ছিলেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সেনাবাহিনীর প্রধান প্রকৌশলী
সাইফুল আবেদীন

**মো. সাইফুল আবেদীন**, বিএসপি, এনডিসি, পিএসসি বাংলাদেশ সেনাবাহিনীর অবসরপ্রাপ্ত মেজর জেনারেল। অবসর গ্রহণের আগ পর্যন্ত তিনি ২৪ পদাতিক ডিভিশনের জিওসি হিসেবে দায়িত্ব পালন করেছেন। তিনি বাংলাদেশ ইনফেন্ট্রি রেজিমেন্টাল সেন্টার (বিআইআরসি) এর সাবেক কমান্ড্যান্ট ছিলেন। ডিফেন্স সার্ভিসেস কমান্ড অ্যান্ড স্টাফ কলেজ (ডিএসসিএসসি) এর কমান্ড্যান্ট হিসাবে দায়িত্ব পালন করেন। ৭১ মেকানিক্যাল ব্রিগেড কমান্ডার হিসেবে দায়িত্ব পালন করেন। ২০১৭ সালের ফেব্রুয়ারিতে তিনি প্রতিরক্ষা গোয়েন্দা মহাপরিদপ্তরের মহাপরিচালক নিযুক্ত হয়ে ২০২০ সাল পর্যন্ত দায়িত্ব পালন করেন।

## প্রাথমিক জীবন এবং শিক্ষা
মো. সাইফুল আবেদীন ১৯৮৪ সালে মির্জাপুর ক্যাডেট কলেজ থেকে স্নাতক হন। ১৫তম বাংলাদেশ মিলিটারি একাডেমী (বিএমএ) লং কোর্সের জন্য আইএসএসবিতে তিনি নির্বাচিত হন এবং ২৫ ডিসেম্বর ১৯৮৬ সালে ইস্ট বেঙ্গল রেজিমেন্টে কমিশন লাভ করেন। বিএমএতে সর্বশ্রেষ্ঠ পারফরম্যান্সের জন্য তিনি 'সোর্ড অফ অনার' এবং তার কমিশনে সেরা একাডেমিক পারফরম্যান্সের জন্য 'ওসমানী গোল্ড মেডেল' পান।

চট্টগ্রাম বিশ্ববিদ্যালয় থেকে স্নাতকোত্তর বিজ্ঞান, বাংলাদেশ জাতীয় বিশ্ববিদ্যালয়ের ডিফেন্স স্টাডিজে মাস্টার্স এবং কানাডার রয়েল রোডস ইউনিভার্সিটি থেকে বিজনেস অ্যাডমিনিস্ট্রেশন মাস্টার্স অর্জন করেন। বর্তমানে তিনি জাহাঙ্গীরনগর বিশ্ববিদ্যালয়ের অধীনে আন্তর্জাতিক সম্পর্ক বিষয়ে পিএইচডি করছেন। এবং বাংলাদেশ ইউনিভার্সিটি অব প্রফেশনালস এর অধীনে কৌশল ও উন্নয়ন বিষয়ে এমফিল করছেন।

কৌশলগত ও উন্নয়ন গবেষণা, কৌশল, সামরিক বিজ্ঞান, অস্ত্র ব্যবস্থা, জাতিসংঘ শান্তিরক্ষা অভিযান ইত্যাদি বিষয়ে দেশে এবং বিদেশে বিভিন্ন প্রতিষ্ঠান থেকে সামরিক প্রশিক্ষণ ও শিক্ষা লাভ করেন। ডিফেন্স সার্ভিস কমান্ড এবং স্টাফ কলেজ, মিরপুর এবং জাতীয় প্রতিরক্ষা কলেজের স্নাতক। তিনি মালয়েশিয়ার ইনফ্যান্ট্রি স্কুল, যুক্তরাজ্যের প্রতিরক্ষা একাডেমী, গ্লোবাল পিস অপারেশনস ইনিশিয়েটিভ (জিপিওআই) এবং পিস অপারেশনস ট্রেনিং ইনস্টিটিউটের অধীনে প্রশিক্ষণ গ্রহণ করেন।

## কর্মজীবন
স্টাফ হিসেবে তিনি গ্রেড -৩ স্টাফ অফিসার এবং ইনফ্যান্ট্রি ব্রিগেডসে ব্রিগেড মেজর হিসাবে কাজ করেন। সামরিক অপারেশন ডিরেক্টরেটর গ্রেড -১ স্টাফ অফিসার, সেনা সদর দপ্তর এর স্টাফ অফিসার, মহাপরিচালক-প্রতিরক্ষা গোয়েন্দা মহাপরিদপ্তর (ডিজিএফআই)। ডিজিএফআই সদর দপ্তরে কর্নেল জিএস ছিলেন। তিনি প্লাটুন এবং ব্যাটালিয়ন কমান্ডার হিসাবে বিএমএতে দুটি পদে চাকরি করেছিলেন। তিনি ময়মনসিংহ গার্লস ক্যাডেট কলেজের উপদেষ্টা ছিলেন। তিনি একটি স্ট্যান্ডার্ড ইনফ্যান্ট্রি ব্যাটালিয়ন এবং একটি মেকানিক্যাল ইনফ্যান্ট্রি ব্রিগেড কমান্ডার ছিলেন।

### জাতিসংঘ মিশন
জেনারেল সেক্রেটারি সদর দফতর, কোট ডি আইভায় (ইউএনওসিআই) জাতিসংঘের অপারেশনে ওয়েস্টের দায়িত্ব পালন করেন। তিনি জাতিসংঘ ইরাক-কুয়েত পর্যবেক্ষণ মিশন (ইউনিকোক) অপারেশন অফিসার হিসাবে অংশগ্রহণ করেন।

## তথ্যসূত্র

বিষয়শ্রেণী:বাংলাদেশী জেনারেল
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:মির্জাপুর ক্যাডেট কলেজের প্রাক্তন শিক্ষার্থী
ইমাটিনিব

**ইমাটিনিব** বা **গ্লিভেক** সাম্প্রতিকালে আলোড়ন সৃষ্টিকারী এক ক্যান্সার নিরাময়কারী ঔষধ। **নোরভাটিস ইন্টারন্যাশনাল এজি** এর ফার্মাসিস্ট, **নিকোলাস ল্যানডন**, ১৯৯৮ সালে এর উদ্ভাবন, যা প্রাথমিক পর্যায়ে লিউকিমিয়ার নিরাময় হিসেবে ২০০২ অবধি অনুমোদন পাওয়া পর্যন্ত পরিক্ষামূলকভাবে রোগীদের দেওয়া হয় এবং তা ফলপ্রসূ হয়। তবে, এর মধ্যে আন্ত্রিক ক্যান্সারে আক্রান্ত এক মার্কিন সাইকোলোজিস্ট এই ঔষধ সেবন করেন এবং এর অসাধারণ ফলাফল পান, যা পরবর্তীতে মেডিক্যাল সাইন্সে মিরাকল হিসেবে বিবেচিত হয় এবং অন্ত্র সংক্রান্তিয় ক্যান্সারে এর ব্যবহার শুরু হয়।
## তথ্যসূত্র

বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:ক্যান্সারের চিকিৎসা
ওয়াং কিয়াং

*'ওয়াং কিয়াং* () (১৬ জানুয়ারি ১৯৭৫ - ১৭ নভেম্বর ২০০৫) চীনের লিয়াওনিং প্রদেশের কুয়ান্ডিয়ান মাঞ্চু স্বায়ত্তশাসিত অঞ্চলের বুডাইউয়ান শহরে জন্মগ্রহণকারী এক ধারাবাহিক খুনি।

## জীবনী
ওয়াং কিয়াং লিয়াওনিং প্রদেশের কাইয়ুনে বেড়ে ওঠে। তার বাবা সন্তানদের মারধর করা ছাড়াও মদ্যাসক্ত ছিলেন এবং ওয়াং কিয়াংকে বিদ্যালয়ের চৌকাঠ মাড়াতে দেন নি।

১৯৯৫ সালের ২২ জানুয়ারি ওয়াং কিয়াং জীবনের প্রথম খুন করে। ২০০৩ সালের ১৪ জুলাই তাকে গ্রেফতার করা হয়। সে ৪৫ টি খুন ও ১০ টি ধর্ষণের দায়ে অভিযুক্ত হয়েছিল। সে কিছু যুবতীকে হত্যার পর তাদের মৃতদেহের সাথে যৌনসঙ্গমেও লিপ্ত হয়েছিল।

বিচারে তার মৃত্যুদণ্ড হয় এবং ২০১৫ সালের নভেম্বর মাসে তার মৃত্যুদণ্ড কার্যকর করা হয়।

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:চীনা ধারাবাহিক খুনি
বিষয়শ্রেণী:পুরুষ ধারাবাহিক খুনি
মোহাম্মাদ মাকসুদুর রহমান

**মোহাম্মাদ মাকসুদুর রহমান** বাংলাদেশ সেনাবাহিনীর অবসরপ্রাপ্ত একজন মেজর জেনারেল। সর্বশেষ তিনি **[[বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ|বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ]]** (বিআইআইএসএস) এর  মহাপরিচালক ছিলেন। তার পূর্বে প্রতিরক্ষা ক্রয় মহাপরিদপ্তরের (ডিজিডিপি) মহাপরিচালকের দায়িত্ব পালন করেছেন। ১০ পদাতিক ডিভিশন জেনারেল অফিসার কমান্ডিং (জিওসি) হিসেবে কক্সবাজারের রামুতে দায়িত্ব পালন করেন। বাংলাদেশ ইনস্টিটিউট অব পিস এন্ড সিকিউরিটি  ট্রেনিং এর কমান্ড্যান্ট জেনারেল ছিলেন। রাষ্ট্রপতির গার্ড রেজিমেন্টের কমান্ডার ছিলেন (পিজিআর)। ডিফেন্স সার্ভিসেস কমান্ড অ্যান্ড স্টাফ কলেজের ডিরেক্টরিং স্টাফ হিসেবে কাজ করেন (ডিএসসিএসসি)। 

## কর্মজীবন
ইনফ্যান্টরি রেজিমেন্টে বাংলাদেশ সেনাবাহিনীতে ২০ ডিসেম্বর ১৯৮৫ সালে কমিশন করা হয়। ১৩তম বিএমএ দীর্ঘ কোর্সের অংশ ছিলেন।  মিরপুরের ডিফেন্সিং স্টাফ কমান্ড অ্যান্ড স্টাফ কলেজের ডিরেক্টরিং স্টাফ হিসেবেও দায়িত্ব পালন করেন। ১৯ নভেম্বর, ২০১৩ থেকে ১৯ নভেম্বর ২০১৫ পর্যন্ত তিনি বাংলাদেশ ইনস্টিটিউট অব পিস এন্ড সিকিউরিটি  ট্রেনিং এর কমান্ড্যান্ট জেনারেল ছিলেন। প্রেসিডেন্ট গার্ড রেজিমেন্ট (পিজিআর)  তিনি কমান্ডার হিসাবেও দায়িত্ব পালন করেন।  তিনি মিরপুরের ডিফেন্স সার্ভিসেস কমান্ড এবং স্টাফ কলেজের স্নাতক। তিনি মালয়েশিয়ায় ভিআইপি সুরক্ষা কোর্স সম্পন্ন করেছেন। বগুড়া ক্যান্টনমেন্টে ও জালালাবাদ ক্যান্টনমেন্টের স্কুল অব ইনফ্যান্ট্রি অ্যান্ড টেকটিক্স (এসআইএন্ড টি) এর প্রশিক্ষক এবং নন কমিশনার অফিসার একাডেমী (এনসিওএ) হিসেবে কাজ করেন। ১০ম পদাতিক ডিভিশন এবং কক্সবাজার এলাকাকের এরিয়া কমান্ডার ছিলেন। এরপর তিনি মহাপরিচালক (ডিজিপিপি) হিসাবে দায়িত্ব পালন করছেন। তিনি ২০২২ সালের সেপ্টেম্বরে অবসরে যান।

### জাতিসংঘ মিশন
সুদান এর দারফুরের ইউএনএএমআইডি - এর ডেপুটি ফোর্স কমান্ডার হিসাবে দায়িত্ব পালন করেছিলেন।

## তথ্যসূত্র

বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
সুনীল জয়াসিংহে

**সুনীল অশোক জয়াসিংহে** (; জন্ম: ১৫ জুলাই, ১৯৫৫ - মৃত্যু: ২০ এপ্রিল, ১৯৯৫) মাতুগামায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৯ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন **সুনীল জয়াসিংহে**।

## প্রথম-শ্রেণীর ক্রিকেট
১৯৭৯ সালে ব্রিটিশ উপনিবেশে প্রথম-শ্রেণীর ক্রিকেট খেলাগুলোয় অংশ নিয়েছেন তিনি। কলম্বোর নালন্দা কলেজে পড়াশোনা করেছিলেন সুনীল জয়াসিংহে। ১৯৭৪ সালে কলেজের প্রথম একাদশ দলের নেতৃত্ব ছিলেন তিনি। বেশ কয়েকবছর ব্লুমফিল্ড ক্রিকেট ক্লাবের পক্ষে খেলেন। ১৯৮২-৮৩ মৌসুমে লাকস্প্রে ট্রফিতে কলম্বো ক্রিকেট ক্লাবের বিপক্ষে ২৮৩ রানের পর্বতসম ইনিংস খেলেন। তবে, এ প্রতিযোগিতাটি ১৯৮৮-৮৯ মৌসুম থেকে প্রথম-শ্রেণীর মর্যাদাপ্রাপ্ত হয়।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র একদিনের আন্তর্জাতিকে অংশ নিয়েছিলেন সুনীল জয়াসিংহে। ৯ জুন, ১৯৭৯ তারিখে নটিংহামে নিউজিল্যান্ডের বিপক্ষে ওডিআই অভিষেক হয় তার। পরবর্তী ও সর্বশেষ ওডিআই হিসেবে ১৬ জুন, ১৯৭৯ তারিখে ম্যানচেস্টারে  ভারতের বিপক্ষে খেলেছিলেন। উভয় ওডিআইই ১৯৭৯ সালে ইংল্যান্ডে অনুষ্ঠিত ক্রিকেট বিশ্বকাপের দ্বিতীয় আসর ছিল।

২০ এপ্রিল, ১৯৯৫ তারিখে মাত্র ৩৯ বছর বয়সে আত্মহননের পথে ধাবিত হন সুনীল জয়াসিংহে।

## তথ্যসূত্র

## আরও দেখুন
* দিলীপ মেন্ডিস
* বান্দুলা ওয়ার্নাপুরা
* ১৯৭৯ ক্রিকেট বিশ্বকাপ দলসমূহ
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৫-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:আত্মহননকারী ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:নালন্দা কলেজের (কলম্বো) প্রাক্তন শিক্ষার্থী
বিষয়শ্রেণী:১৯৯৫-এ আত্মহত্যা
বিষয়শ্রেণী:উইকেট-রক্ষক
দারুল উলুম ওয়াকফ দেওবন্দ

**আল-জামিয়া আল-ইসলামিয়া দারুল উলুম ওয়াকফ দেওবন্দ** বা **দারুল উলুম ওয়াকফ দেওবন্দ** (, আরবি ও ) ভারতের একটি মাদরাসা। কারী মুহাম্মদ তৈয়বের সাথে ১৯৮০ সালে দারুল উলুম দেওবন্দের প্রাশাসনিক বিরোধের ফলে ১৯৮২ সালে আনজার শাহ কাশ্মীরির সহযোগিতায় সালেম কাসেমি এটি প্রতিষ্ঠা করেন।

## ইতিহাস
১৮৬৬ সালের ৩১ মে প্রতিষ্ঠিত হয় দারুল উলুম দেওবন্দ। দারুল উলুম দেওবন্দের শতবার্ষিকী সম্মেলনের পর প্রতিষ্ঠানে প্রশাসনিক মতবিরোধ দেখা দেয়। যার ফলে ১৯৮২ সালে সালেম কাসেমি ও আনজার শাহ কাশ্মীরি প্রতিষ্ঠা করেন দারুল উলুম ওয়াকফ দেওবন্দ। মাদ্রাসার বর্তমান পরিচালক সুফিয়ান কাসেমি।

## হুজাতুল ইসলাম একাডেমী
দারুল উলুম ওয়াকফের গবেষণা বিভাগ 'হুজযাতুল ইসলাম একাডেমী'। এই একাডেমী দেওবন্দের পণ্ডিতদের বিশেষত কাসেম নানুতুবির আদর্শ বাস্তবায়নে কাজ করে। আরবি ও ইংরেজি ও স্থানীয় ভাষায় লেখে প্রকাশ, বক্তৃতা সহ নানা কার্যক্রম পরিচালনা করা হয় এই একাডেমীর ব্যানারে।

## প্রকাশনা
* নিদায়ে দারুল উলুম ওয়াকফ (মাসিক উর্দু পত্রিকা)।
* ওয়াহ্দাত আল-উম্মাহ (দ্বি-বার্ষিক আরবী পত্রিকা)।
* ভয়েস অফ দারুল উলুম (ত্রৈমাসিক ইংরেজি পত্রিকা)।

## শিক্ষার ধরন

* **আলিম**: ইসলামীক ধর্মীয় জ্ঞান বিভাগের ৮ বছরের স্নাতকোত্তর কোর্স  
* **[[মুফতি]]**: ইসলামিক **জুরিসপুডেন্সে** এক বছরের স্নাতকোত্তর প্রোগ্রাম।  
* **[[তাফসির]]** : তাফসিরে কোরআনের উপর এক বছর স্নাতক প্রোগ্রাম।  
* **আরবি সাহিত্য ও ভাষা শিক্ষা**: আরবি সাহিত্যে ১ বছরের স্নাতকোত্তর প্রোগ্রাম।  
* **গবেষণা**: এই কোর্সটি হুজাতুল ইসলাম একাডেমী পরিচালনা করে। 
* উর্দু হাফস: দুই বছরের তাজউইদ কোর্স (পূর্বশর্ত: কুরআনের হাফেজ ও উর্দু ভাষাতে দক্ষতা)। 
* আরবিক হাফস: এক বছরের তাজউইদ কোর্স (পূর্ব শর্ত: কুরআনের হাফেজ, 65% মার্ক সহ আলিম কোর্স)। 
* কীরাত সাবা আরবী: এক বছরের কীরাত কোর্স (পূর্বের শর্তঃ কুরআনের হাফেজ ও আরবিক হাফস)। 
* কিরাত সাবা উর্দু

## প্রাক্তন শিক্ষার্থী
* গোলাম নবী কাশ্মীরি

## তথ্যসূত্র
### উদ্ধৃতি

### গ্রন্থপঞ্জি
*দারুল উলুম ওয়াকফ দেওবন্দ : দুই সেতুর একই বন্ধন 

## আরও দেখুন
* দেওবন্দি মাদ্রাসার তালিকা

বিষয়শ্রেণী:ভারতের ইসলামি বিশ্ববিদ্যালয় ও কলেজ
বিষয়শ্রেণী:ভারতে ইসলাম
বিষয়শ্রেণী:১৯৮২-এ প্রতিষ্ঠিত
বিষয়শ্রেণী:এশিয়ায় ইসলাম
বিষয়শ্রেণী:ভারতের দেওবন্দি মাদ্রাসা
বিষয়শ্রেণী:দেওবন্দি শিক্ষাপ্রতিষ্ঠান
বিষয়শ্রেণী:ভারতের মাদ্রাসা
বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান
মাধবপাশা জমিদার বাড়ি

**মাধবপাশা জমিদার বাড়ি** বাংলাদেশ এর বরিশাল জেলার বাবুগঞ্জ উপজেলার মাধবপাশা নামক স্থানে অবস্থিত এক ঐতিহাসিক জমিদার বাড়ি। যা আগে একটি রাজবংশ ছিলে। পরে রাজবংশ থেকে জমিদারে পরিণত হয়। 

## ইতিহাস
এই জমিদার বংশধররা মূলত একটি রাজবংশ ছিল। তাদের ছিল স্বাধীন রাজত্ব। প্রায় ১৪০০ শতক থেকে ১৬০০ শতক পর্যন্ত তারা স্বাধীনভাবে রাজ্য পরিচালনা করেছিলেন। পরবর্তীতে মুগল শাসনামলে ১৬১১ খ্রিষ্টাব্দে রাজা রামচন্দ্র মুগল বাহিনীর কাছে আত্মসমর্পণ করেন। এরপর এটি রাজশাসন থেকে জমিদারে পরিণত হয়। অর্থাৎ মুগলদের শাসনের আওতাধীন তারা জমিদারী এলাকা হিসেবে অন্তর্ভুক্ত হয়। এরপর থেকে এটি রাজপরিবার থেকে জমিদার পরিবারে পরিণত হয়। সেই মোতাবেক রামচন্দ্রই এই জমিদার বাড়ির প্রথম জমিদার। এরপর কীর্তিনারায়ণ, বাসুদেবনারায়ণ, প্রতাপনারায়ণ, প্রেমনারায়ণ, উদয়নারায়ণের, শিবনারায়ণ, লক্ষ্মীনারায়ণ ও জয়নারায়ণ জমিদার হন। তবে এই বংশের গোড়াপত্তনকারী ছিলেন চন্দ্রদ্বীপ রাজ। তিনি হলেন রাজবংশের গোড়াপত্তনকারী এবং প্রথম রাজা। ব্রিটিশ শাসনামলে চিরস্থায়ী বন্দবস্ত এর সময় জমিদার ছিলেন জয়নারায়ণ। তখন এর রাজস্ব ধরা হয়েছিল ৮৩০০০ সিক্কা। যা জয়নারায়ণের পক্ষে পরিশোধ করা সম্ভব ছিলো না। যার ফলস্বরূপ ১৭৯৯ সালে এই জমিদারী নিলামে উঠে। নিলামের মাধ্যমে এই জমিদারীর অধিকাংশ ক্রয় করেন সিংহ, জর্জ প্যানিয়াটি এবং মানিকমুদি নামে তিনজন। পরে জমিদারীর কিছু অংশ বাকী থাকে। আর এইভাবে বড় একটি রাজপরিবার থেকে জমিদার। আবার জমিদার থেকে একদম নিঃস্ব হয়ে যায় জমিদার বংশধররা। অবশেষে ১৯৫০ সালে জমিদারী প্রথা বিলুপ্তীর আইনের মধ্য দিয়েই এই জমিদার বাড়ির জমিদারীর অবসান ঘটে।

## অবকাঠামো

## বর্তমান অবস্থা
এখানে এখন ১৮০০ শতকে নির্মিত একটি ছয় কক্ষ বিশিষ্ট্য ভবন ও একটি দ্বিতল বিশিষ্ট্য দুর্গা মন্দির রয়েছে। আর এই বংশের স্মৃতিচিহ্ন হিসেবে দুর্গাসাগর দিঘি রয়েছে।

## তথ্যসূত্র

বিষয়শ্রেণী:জমিদার বাড়ি
থিয়াগো হেনরিক গোমেজ দা রোচা

**থিয়াগো হেনরিক গোমেজ দা রোচা** হল একজন সাবেক ব্রাজিলীয় নিরাপত্তারক্ষী ও ধারাবাহিক খুনি, যে ৩৯ জন মানুষকে খুন করেছে বলে জবানবন্দি দিয়েছিল।

## অপরাধ জীবন
সে মোটরসাইকেলে করে তার শিকারকে অনুসরণ করত এবং গুলি করার পূর্বে 'ডাকাত, ডাকাত' বলে চিৎকার করত ও  গুলি করার পর হাওয়া হয়ে যেত। সে 'ডাকাত, ডাকাত' বলে চিৎকার করলেও খুন করার পর কোনো জিনিস আত্মসাৎ করত। সে ব্রাজিলের গোইয়াস প্রদেশের বাস্তুহারা, নারী ও সমকামীদের টার্গেট করে খুন করে যাচ্ছিল। তার হাতে খুন হওয়া সর্বকনিষ্ঠ মানুষটি ছিলেন ১৪ বছর বয়সী এক কিশোরী এবং তার হাতে খুন হওয়া ব্যক্তিদের মাঝে ১৬ জন ছিলেন নারী।

থিয়াগো ভুয়া নেমপ্লেট দিয়ে মোটরসাইকেল চালানোর অপরাধে গ্রেফতার হয়েছিল। এর পূর্বে ২০১৪ এর জানুয়ারি মাসে গোইয়ানিয়ার এক সুপারমার্কেট থেকে এক মোটরসাইকেলের নেমপ্লেট চুরির জন্য সে পুলিশের নজরে পরেছিল। তাকে ধরার পর বেরিয়া আসে তার ধারাবাহিক খুনের গল্প। একটি মোটরসাইকেল, চুরি করা নেমপ্লেট, .৩৮ মিলিমিটারের একটি রিভলভার উদ্ধার হয় তার বাসা থেকে যেটা সে খুনের কাজে ব্যবহার করত। ২০১৪ সালের ১৬ অক্টোবর বাল্ব ফাটিয়ে সেটা দিয়ে কোমর ক্ষতবিক্ষত করে সে আত্মহত্যার চেষ্টা করেছিল। থিয়াগো দাবি করেছিল যে, ১১ বছর বয়সে প্রতিবেশীর কাছে যৌন নির্যাতনের শিকার হবার পর তার মাঝে অপরাধ প্রবণতা জন্ম নিয়েছিল। ব্রাজিলীয় আদালত থিয়াগোকে ৬৩০ বছরের কারাদণ্ড প্রদান করেছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পুরুষ ধারাবাহিক খুনি
বিষয়শ্রেণী:ব্রাজিলীয় ধারাবাহিক খুনি
বিষয়শ্রেণী:১৯৮৮-এ জন্ম
বিষয়শ্রেণী:২১শ শতাব্দীর অপরাধী
বিষয়শ্রেণী:ব্রাজিলের বন্দী ও আটক
বিষয়শ্রেণী:গে পুরুষের প্রতি সহিংসতা
মোহন কুমার

**মোহন কুমার** (জন্ম ১৯৬৩), যিনি সায়ানাইড মোহন নামেও পরিচিত, হল একজন ধারাবাহিক খুনি, যে বিবাহপ্রত্যাশী নারীদের হত্যা করত। সে ২০ জন নারীকে হত্যার দায়ে অভিযুক্ত।

## অপরাধ জীবন
সে ১৯৮০ সাল থেকে ২০০৩ সাল পর্যন্ত প্রাথমিক বিদ্যালয়ে শারীরিক শিক্ষার শিক্ষক হিসেবে কর্মরত ছিল। সে যৌতুক প্রদানে অক্ষম ও বিবাহপ্রত্যাশী নারীদের প্রলুব্ধ করত। সে যৌনমিলনের পর তাদেরকে সায়ানাইড পিল দিত এবংং তাদের কাছে এটাকে গর্ভনিরোধক পিল বলে অভিহিত করত। তাদের মৃত্যুর পর সে তাদের গহনাপত্র লুট করত।

তার বিরুদ্ধে ২০ টি খুনের অভিযোগ আনা হয়েছিল আদালতে।

২০১৩ সালের ডিসেম্বরে বিচার শেষে তাকে মৃত্যুদণ্ড প্রদান করা হয়। খুন ছাড়াও তার বিরুদ্ধে ব্যাংক ঋণ পরিশোধ না করার ও জালিয়াতির অভিযোগ আছে।
## তথ্যসূত্র

## বহিঃসংযোগ

* মার্ডারপিডিয়ায় মোহন কুমার

বিষয়শ্রেণী:১৯৬৩-এ জন্ম
বিষয়শ্রেণী:ভারতীয় ধারাবাহিক খুনি
বিষয়শ্রেণী:জীবিত ব্যক্তি
বিষয়শ্রেণী:পুরুষ ধারাবাহিক খুনি
বিষয়শ্রেণী:ভারত কর্তৃক খুনের দায়ে দোষী সাব্যস্ত ব্যক্তি
বিষয়শ্রেণী:যাবজ্জীবন কারাদণ্ডে দণ্ডিত ভারতীয় বন্দি
বিষয়শ্রেণী:২০০৯-এ ভারতে খুন
বিষয়শ্রেণী:২১শ শতাব্দীর অপরাধী
বিষয়শ্রেণী:খুনের দায়ে দোষী সাব্যস্ত ভারতীয়
বিষয়শ্রেণী:২০০৫-এ ভারতে খুন
বিষয়শ্রেণী:কর্ণাটকে অপরাধ
বিষয়শ্রেণী:ভারতে নারীর বিরুদ্ধে সহিংসতা
বিষয়শ্রেণী:২১শ শতাব্দীর খুনি
বেহেশতী জেওর

***বেহেশতী জেওর*** () একটি বহুল পরিচিত ইসলামী বই। বইটির লেখকের নাম আহমদ আলী হলেও এটি আশরাফ আলী থানভীর নামে ছাপানো হয়। বইটি ফিকহ, ইসলামী আচারাদি ও নৈতিকতার বিষয়ে একটি নির্দেশিকা। বইটিতে ইসলামের পঞ্চস্তম্ভ বর্ণনা করা হয়েছে এবং অস্পষ্ট  নীতিসমূহ ব্যাখ্যা করা হয়েছে। বাংলাদেশের প্রায় প্রতিটি মহিলা কওমি মাদ্রাসায় এ বই পড়ানো হয়ে থাকে। বইটির ইংরেজি অনুবাদ করেছেন আমেরিকার ক্যালিফোর্নিয়া বিশ্ববিদ্যালয়ের অধ্যাপিকা ও আমেরিকান হিস্টোরিকাল অ্যাসোসিয়েশনের সভাপতি বারবারা ডি. মেটকাল্ফ।

‘বেহেশতী জেওর’ উর্দু ভাষায় রচিত। এটি ১১টি খণ্ডে বিভক্ত। উর্দু থেকে এটি বাংলা ভাষায় অনুবাদ করেছেন শামসুল হক ফরিদপুরী। ‘বেহেশতী জেওর’ এর বঙ্গার্থ জান্নাতের গহনা বা স্বর্গের অলংকার। বিভিন্ন বিষয়ে ইসলামী মাসয়ালা-মাসাইলের জন্য বইটি বিখ্যাত।

## বিবরণ
এটি মূলত উর্দু ভাষার বই। বাংলা অনুবাদ করেছেন শামসুল হক ফরিদপুরী। বাংলাদেশ, ভারত ও পাকিস্তানে *বেহেশতী জেওর* বেশ জনপ্রিয় বই। মুসলিমদের ঘরে ঘরে এ বই বিদ্যমান। এটি মূলত মাসয়ালা-বিষয়ক বই। বাংলা সহ বেশ কয়েকটি ভাষায় অনুবাদ করা হয়েছে।

## অধ্যায়
আটটি অধ্যায়ে বইটিকে ভাগ করা হয়েছে:
# "সত্য ঘটনা" 
# "বিশ্বাস"
# "ভুল বিশ্বাস এবং কর্ম" 
# " সালাত ও তার গুণাবলী" 
# " রোযা, জাকাত, কুরবানী, হজ, শপথ, ধর্মত্যাগ, হালাল ও হারাম ইত্যাদি।"
# "বিবাহ, তালাক, 'ইদদাহ, ভরপোষণ, কর্তৃত্ব, জীবিকার অধিকার এবং কুরআন মজীদ পড়া"
# "ব্যবসা নীতি এবং সম্পদ খোঁজা" 
# "শিষ্টাচার, অন্তর কাজের নৈতিক সংস্কার এবং তার প্রতিফল, এবং কেয়ামতের চিহ্ন" 
# "বিশুদ্ধ নারীদের জীবন" 
# "স্বাস্থ্য বিষয়ক এবং শিষ্টাচার

## বিতর্ক
কথিত আছে আশরাফ আলী থানভী নামে ব্যাপক প্রচলন হলেও বইটির আসল সংকলক তিনি নন। **“আহমদ আলী”** নামে একজন আলেম এ বইয়ের আসল সংকলক। কিন্তু সংকলক হিসেবে আশরাফ আলী থানবীর নামে ভুলে প্রসিদ্ধি লাভ করেছে। বইটির শেষে কিছু তাবিজ ও বিভিন্ন চিকিৎসার কথা লেখা আছে। এসব বিষয়ে কিছুটা বিতর্ক ও সন্দেহের সৃষ্টি হয়।
### উত্তরাধিকার
**[[পারফেক্টিং উইমেন: মাওলানা আশরাফ আলী থানভী’স বেহেশতী জেওর]]*

## আরও দেখুন
* *[[বয়ানুল কুরআন]]*
* আশরাফ আলী থানভী
* *[[ইসলামী ব্যাংকিং ও অর্থায়ন পদ্ধতি]]*
* *[[মুসলমানদের পতনে বিশ্ব কী হারালো?]]*
* *[[যে ফুলের খুশবুতে সারা জাহান মাতোয়ারা]]*

## তথ্যসূত্র

## বহিঃসংযোগ
*বেহেশতী জেওর

বিষয়শ্রেণী:ইসলাম ও নারী
বিষয়শ্রেণী:ইসলামি সাহিত্য
বিষয়শ্রেণী:সুন্নি সাহিত্য
বিষয়শ্রেণী:আশরাফ আলী থানভীর বই
বিষয়শ্রেণী:দেওবন্দি সাহিত্য
বিষয়শ্রেণী:ইসলামি আইনশাস্ত্র সম্পর্কিত বই
বিষয়শ্রেণী:২০শ শতাব্দীর ভারতীয় বই
বিষয়শ্রেণী:ভারতীয় অ-কল্পকাহিনী বই
বিষয়শ্রেণী:ভারতীয় ধর্মপাঠ্য
বিষয়শ্রেণী:ইসলামি অধ্যয়নের বই